2 यहोवा कहत ह, "जउन लोग दुस्मन क तरवार स बच गएन,
उ सबइ लोगन क रेगिस्ताने मँ आराम मिला।
3 बहोत दूर स यहोवा आपन लोगन क समन्वा परगट भवा।
यहोवा कहत ह, लोगो,
"मइँ तोहसे पिरेम करत हउँ अउर मोर पिरेम सदैव रही।
मइँ सदैव तोहरे बरे सच्चा रहब।
4 मोर दुलहिन, इस्राएल मइँ तोहका फुन बनाउब्या।
तू फुन लोगन स भरा सुन्नर देस बनबिउ।
तू आपन तम्बूरा फुन सँभलबिउ।
तू बिनोद करइवाले दूसर सबहिं लोगन क संग नचबिउ।
5 इस्राएल क किसानो, तू अंगूरे क बगिया फुन लगउब्या।
अउर किसान लोग ओन अंगूरन क बागन क फलन क आनन्द लेइहीं।
6 उ समइ आइ जब एप्रैम क पहाड़ी प्रदेस क चौकीदार इ सँदेसा घोसित करीः
7 यहोवा कहत ह,
"खुस ह्वा अउर याकूब बरे गावा।
सर्वस्रेस्ठ रास्ट्र इस्राएल क बरे उद्घोस करा।
आपन स्तुतियाँ करा।
इ उद्घोस करा, 'यहोवा आपन लोगन क रच्छा किहस ह।
8 मइँ उत्तर क प्रदेस स इस्राएल क लिआउब।
मइँ पृथ्वी क बहोत दूर ठउरन स इस्राएल क लोगन क बटोरब।
अउर लँगड़ा अहइँ।
अउ बच्चन क जन्म देइहीं।
असंख्य लोग वापस अइहीं।
9 लउटत समइ उ सबइ लोग रोवत रहा होइहीं।
किन्तु मइँ ओनकर अगुवाई करब अउर ओनका आराम देब।
मइँ ओन लोगन क पानी क नालन क संग लिआउब।
मइँ ओनका बढ़िया रास्तन स लिआउब जेहसे उ पचे ठोकर खाइके न गिरइँ।
अउर एप्रैम मोर पहिलौटी क बेटा अहइ।
10 "रास्ट्रन, यहोवा क इ सँदेसा सुना।
सागर क किनारे क दूर देसन क इ सँदेसा द्या कहाः
'जउन इस्राएल क लोगन क बिखेरेस,
यहोवा आपन लोगन क रच्छा ओन लोगन स करी जउन ओनसे जियादा बलवान अहइँ।
12 इस्राएल क लोग सिय्योन क ऊँचाइयन अइहीं,
अउर उ पचे आनन्द घोस करिहीं।
ओनकर मुँह यहोवा क जरिये दीन्ह गइ नीक चिजियन क कारण खुसी स झूमि उठी।
यहोवा ओनका अन्न, नई दाखरस, तेल, नई भेड़िन अउ गइयन देइ।
अउर इस्राएल क लोग भविस्स मँ तंग नाहीं कीन्ह जाइँ।
13 तब इस्राएल क जुवतियन खुस होइहीं अउर नचिहीं।
जुवा, बुढ़वा मनई भी उ नाच मँ भाग लेइहीं।
मइँ ओनके दुःख क सुख मँ बदल देब।
मइँ इस्राएल क लोगन क आराम देब।
मइँ ओनकर उदासी क खुसी मँ बदल देब।
इ सँदेसा यहोवा क अहइ।
15 यहोवा कहत ह,
"रामा मँ एक चिल्लाहट सुनाई पड़ी।
इ कटु चिल्लाहट अउर जियादा उदासी भरी भवी अही।
राहेल आपन बच्चन बरे जोर-जोर स रोवत भवा ह।
सान्त्वना पावइ स इन्कार करी,
16 किन्तु यहोवा कहत हः "रोउब बन्द करा,
आपन आँखिन आँसू स न भरा।
इ सँदेसा यहोवा क अहइ।
"इस्राएल क लोग आपन सत्रु क देस स वापस अइहीं।
इ सँदेसा यहोवा क अहइ।
"तोहर बच्चन आपन देस मँ वापस लौटिहीं।
18 मइँ एप्रैम क रोवत सुनेउँ ह।
मइँ एप्रैम क इ कहत सुनेउँ हः
'हे यहोवा, तू फुरइ ही, मोका सजा दिहा ह अउर मइँ आपन पाठ सीख लिहेउँ ह।
मेहरबानी कइके मोका सजा देब बन्द करा,
मइँ तोहरे लगे वापस आउब।
तू फुरइ ही मोर परमेस्सर यहोवा अहा।
19 हे यहोवा, मइँ तोहका भटक गवा रहा।
किन्तु मइँ जउन बुरा किहेउँ ओहसे सिच्छा ल्या।
एह बरे मइँ आपन हिरदय अउर जीवन क बदल डाएउँ।
20 परमेस्सर कहत हः
"तू जानत अहा कि एप्रैम मोर पियारा पूत अहइ।
मइँ उ बचवा स पियार करत हउँ।
हाँ, मइँ अक्सर एप्रैम क खिलाफ बोलत हउँ,
किन्तु फुन भी मइँ ओका याद राखत हउँ।
मइँ ओहसे बहोत पियार करत हउँ।
इ सँदेसा यहोवा क अहइ।
21 "इस्राएल क लोगो, सड़कन क संकेतन क लगावा।
ओन संकेतन क लगावा जउन तोहका घरे क मारग बतावइँ।
सड़किया क धियान स लखा।
उ सड़किया पइ धियान राखा जेहसे तू जात्रा करत अहा।
मोर दुलहिन इस्राएल घर लउटा,
आपन नगरन क लउटि आवा।
यहोवा एक नबी चीज धरती पइ बनावत ह,
एक ठु मेहरारू, मनई क चारिहुँ कइँती।
26 इ सुनइ क पाछे मइँ जगेउँ अउर आपन चारिहुँ ओर लखेउँ। उ बड़की आनन्द दायी नींद रही।
27 "उ सबइ दिन आवत अहइँ जब मइँ यहूदा अउर इस्राएल क परिवारन क बढ़ाउब।" इ सँदेसा यहोवा क अहइ। "मइँ ओनकर बच्चन अउर जानवरन क बढ़इ मँ भी मदद करब। इ पौधा क रोवइ अउर देखरेख करइ जइसा होइ। 28 पुराने जमाने मँ मइँ इस्राएल अउर यहूदा पइ धियान दिहेउँ, किन्तु मइँ उ समइ ओनका फटकारइ क निगाह स धियान दिहेउँ। मइँ ओनका उखाड़ फेंकेउँ। मइँ ओनका नस्ट किहेउँ। मइँ ओन पइ अनेक विपत्तियन ढाएउँ। किन्तु अब मइँ ओन पइ ओनका बनावइ अउ ओनका सक्तिसाली करइ क दृस्टि स धियान देब।" इ सँदेसा यहोवा क अहइ।
29 "उ समइ लोग इ कहावत क कहब बन्द कइ देइहींः
31 यहोवा इ सब कहेस, "उ समइ आवत अहइ जब मइँ इस्राएल क परिवार अउ यहूदा क परिवार क संग नवी करार करब। 32 इ उ करार क तरह नाहीं होइ जेका मइँ ओनके पुरखन क संग किहे रहेउँ। मइँ उ करार तब किहेउँ जब मइँ ओनकर हथवा धरेउँ अउर ओनका मिस्र स बाहेर लिआएउँ। मइँ ओनकर सुआमी रहेउँ अउर उ पचे करार तोड़ेन।" इ सँदेसा यहोवा क अहइ।
अउर यहोवा चाँद अउ तारन क राति मँ चमकावत ह।
यहोवा सगरे क चंचल करत ह जेहसे ओकर लहरन किनारे स टकरात हीं।
ओकर नाउँ सर्वसक्तिमान यहोवा अहइ।
36 यहोवा इ करार करत ह, "जइसा मइँ सूरज, चाँद, तारन अउर समद्दर पइ नियन्तत्रन रखत हउँ,
37 यहोवा कहत हः "मइँ इस्राएल क सन्तान क कबहुँ तियाग नाहीं करब।
इ तबहिं संभव अहइ जदि लोग ऊपर आसमान क नापइ लागइँ अउर खाले धरती क समूचइ रहस्यन क जान जाइँ।
जदि लोग उ सबइ कइ सकिहीं तबहिं मइँ इस्राएल क संतानन क तजि देब।
इ सँदेसा यहोवा क अहइ।
Awadhi Bible: Easy-to-Read Version. Copyright © 2005 Bible League International.
